Case ID: 1023093
Sentence 1: Cavabdeh bildirmişdir ki, mövcud qanunvericiliyə müvafiq olaraq ali və orta ixtisas təhsili müəssisələrində ödənişli əsaslarla təhsil alan və aşağıda göstərilən kateqoriyalara aid olan tələbələr təsdiqedici sənədləri təqdim etdikləri halda təhsil haqqını ödəməkdən azad olunurlar: dövlət ali və orta ixtisas təhsili müəssisələrində təhsil alan məcburi köçkün ailələrindən olan tələbələr; dövlət ali təhsil müəssisələrində əyani təhsil alan, hər iki valideynini itirmiş və ya ona bərabər tutulan (bir valideyni vəfat etmiş, digər valideyni İ və İİ qrup əlil olan) 23 yaşınadək tələbələr; özəl ali təhsil müəssisələrində əyani təhsil alan, hər iki valideynini 18 yaşına qədər itirmiş və ya ona bərabər tutulan (bir valideyni vəfat etmiş, digər valideyni İ və İİ qrup əlil olan) 23 yaşınadək tələbələr; 2014/2015-ci tədris ilindən etibarən Azərbaycan Respublikasının ərazi bütövlüyünün, müstəqilliyinin və Konstitusiya quruluşunun müdafiəsi zamanı əlil olmuş və Azərbaycan Respublikasının azadlığı, suverenliyi və ərazi bütövlüyü uğrunda həlak olan, hərbi əməliyyatla əlaqədar itkin düşən və məhkəmə tərəfindən ölmüş elan edilən vətəndaşların ali və orta ixtisas təhsili müəssisələrində ödənişli əsaslarla təhsil alan övladları.